På grunn av utbyggingen av Jar på 1920-tallet økte folketallet her, og man så behovet for en egen skole på Jar. Jar skole ble tegnet av arkitekt Ivar Næss, og ble tatt i bruk 1926, selv om skolen ikke var helt ferdig. Skolen bestod i 1926 av én bygning med 3 etasjer, og i 1965 fikk skolen gymnastikksal. I 1968 stod en ny fløy ferdig, med rom for heimkunnskap og naturfag, samt et lærerrom. Denne ble revet til fordel for et nytt bygg som stod ferdig i 1999.